Tennis – Ranties
'n Gekontrakteerde, deeltydse afrigter nl. me. E. Badenhorst sien om na die totale tennisprogram by die skool.
Na die interne kampioenskappe wat aan die einde van elke jaar plaasvind, word 'n junior- en seniorranglys opgestel.
Einde Januarie word daar proewe gehou volgens die bogenoemde ranglys. Na afloop van die proewe word die ranglys opgradeer. Na die proewe word die spelers op die ranglys tot aan die begin van Junie kanse gegun om die spelers wat bokant hulle op die ranglys lê, uit te daag. Hulle kan spelers, wat selfs twee posisies bokant hulle lê, uitdaag. 'n Uitdaagvorm moet in die sportkantoor afgehaal en voltooi word. Daar sal ten alle tye 'n personeellid teenwoordig wees by hierdie uitdaagwedstryd.
Na afloop van alle uitdaagwedstryde word 'n finale ranglys aan die begin van Junie opgestel. Hierna word nege spanne naamlik 3 seniorseun-, 3 seniordogter-, 2 juniorseun en 2 juniordogterspanne gekies om aan die ligawedstryde deel te neem. Daar sal altyd 'n spanbestuurder (onderwyser) teenwoordig wees by alle ligawedstryde.
Laerskool Randhart neem ook jaarliks deel aan die Super 12-kompetisie en 'n seniorseun- en seniordogterspan neem hieraan deel. Hierdie twee spanne oefen dwarsdeur die jaar op 'n weeklikse basis en speel heelwat vriendskaplike wedstryde.
Die tennisseisoen strek van einde Januarie waar die ranglys bevestig word vir die jaar tot en met begin Oktober.
Me. E. Badenhorst bied privaatsessies reg deur die jaar vir graad 1 en 2-leerders gedurende KDA-periodes aan. Daar word 'n ander tydjie op hierdie leerders se roosters ingewerk waar hulle KDA sal doen.